recursal/SuperWikiNEXT-32B huggingface dataset:
**পান্নালাল বসু** (১৮৮১–১৯৫৬) ছিলেন একজন বিশিষ্ট আইনজ্ঞ এবং বিচারক।

১৮৮১ সালের ৭ অক্টোবর পান্নালাল বসু জন্মগ্রহণ করেন। তিনি কলকাতা বিশ্ববিদ্যালয়ে শিক্ষা লাভ করেন। এমএ ও বিএল পাশ করে তিনি বঙ্গবাসী কলেজে অধ্যাপনা শুরু করেন। অধ্যাপনার সময় তিনি রবীন্দ্রনাথ ঠাকুরের *ক্ষুধিত পাষাণ* গল্পটি ইংরেজিতে অনুবাদ করেন, যা *মর্ডান রিভিউ*-র ফেব্রুয়ারি ১৯১০ সংখ্যায় ও ১৯১৯ সালের "দ্য হাংরি স্টোন অ্যান্ড আদার স্টোরিজ" গ্রন্থে প্রকাশিত হয়। 

অধ্যাপনার পর ১৯১০ থেকে ১৯৩৬ সাল পর্যন্ত তিনি বিচার বিভাগে কাজ করেন। ভাওয়াল সন্ন্যাসী মামলার বিচার করে তিনি খ্যাতি পান। এ মামলাটি ভারতবর্ষ পেরিয়ে যুক্তরাজ্যেও আড়োলন সৃষ্টি করেছিল। বিচার বিভাগে প্রথমে তিনি মুন্সেফ হিসেবে যোগ দেন, ভাওয়াল রায়ের সময় তিনি ঢাকার অতিরিক্ত জেলা ও দায়রা বিচারক ছিলেন। চাকরি থেকে অবসর নিয়ে তিনি আবার বঙ্গবাসী কলেজে ইংরেজি ও দর্শনের শিক্ষক হিসেবে কাজ করেন।

তিনি ১৯৩৯ সাল থেকে পাঁচ বছর পঞ্চকোট-রাজের ব্যবস্থাপক ছিলেন। ১৯৫২ সালে তিনি বিধানসভার বিধায়ক নির্বাচিত হন ও বিমলচন্দ্র রায়ের মন্ত্রিসভায় ১৯৫২ থেকে ১৯৫৬ সাল পর্যন্ত পশ্চিমবঙ্গের শিক্ষা ও ভূমি রাজস্ব মন্ত্রী ছিলেন। ১৯৫৬ সালের ২৯ ডিসেম্বর পান্নালাল বসু মৃত্যুবরণ করেন।

তথ্যসূত্র
---------

1. ↑  *ভাওয়ার মামলার রায়* (পিডিএফ)। সদাগর মিঞা ও সতীশচন্দ্র রায়। ১৯৩৬।
2. 1 2  *ঈদসংখ্যা ২০১৫*। দৈনিক ইত্তেফাক। পৃষ্ঠা ৪২০।
3. ↑  বারিদবরণ ঘোষ-এর ‘রবীন্দ্রনাথ ও ক্ষুধিত পাষাণ’-এর অনুবাদক পান্নালাল বসু, দেশ, শারদীয় ১৪১৫।

* চ্যাটার্জি, পার্থ। ২০০২। "এ প্রিন্সলি ইম্পোস্টর? : দ্য স্ট্রেঞ্জ অ্যান্ড ইউনিভার্সাল হিস্টোরি অফ দ্য কুমার অফ ভাওয়াল" [একজন দেশীয় প্রতারক? : ভাওয়ালের কুমারের অদ্ভুত ও সর্বজনীন ইতিহাস]। প্রিন্সটন, এনজে: প্রিন্সটন ইউনিভার্সিটি প্রেস
**চুরো** (স্পেনীয় উচ্চারণ: [ˈtʃuro], পর্তুগিজ উচ্চারণ: [ˈʃuʁu]) হল স্পেনীয় ও পর্তুগিজ রন্ধনশৈলীর এক প্রকার ভাজা ময়দা, যা একটি পাইপিং ব্যাগ এবং বড় বন্ধ তারার ডগা বা অনুরূপ আকৃতির সাথে গরম তেলে পাইপ দিয়ে চক্স পেস্ট্রি ময়দা দিয়ে তৈরি করা হয়। এগুলি ল্যাটিন আমেরিকান রন্ধনশৈলীতে ও অন্যান্য অঞ্চলে পাওয়া যায় যা স্পেনীয় ও পর্তুগিজ-ভাষী দেশগুলি বিশেষ করে দক্ষিণ-পশ্চিম মার্কিন যুক্তরাষ্ট্র এবং ফ্রান্স থেকে অভিবাসিত হয়েছে।

স্পেনে চুরো হয় পাতলা (এবং কখনও কখনও গিঁটযুক্ত) বা দীর্ঘ ও পুরু হতে পারে, যেখানে এগুলি কিছু অঞ্চলে *পোরেস* [es] বা *জেরিঙ্গো*নামে পরিচিত।। এগুলি সাধারণত চাম্পুরাডো, হট চকলেট, ডুলসে দে লেচে বা ক্যাফে কন লেচে ডুবিয়ে প্রাতঃরাশের জন্য খাওয়া হয়। দারুচিনি চিনি প্রায়ই উপরে ছিটিয়ে দেওয়া হয়।

পর্তুগালে *পোরা* ও ফার্তুরা নামে দুটি সামান্য ভিন্ন স্ন্যাকস রয়েছে, যেগুলি ব্রাজিলিয়ান চুরোদের ঐতিহ্যবাহী *ডোজ ডি লেইটের* পরিবর্তে জেলি দিয়ে ভরা।

ইতিহাস
------

চুরোর উৎপত্তি নিয়ে অস্পষ্টতা রয়েছে। একটি তত্ত্ব থেকে জানা যায় যে এই ধারণাটি পর্তুগিজদের দ্বারা চীন থেকে ইউরোপে আনা হয়েছিল। পর্তুগিজরা প্রাচ্যের উদ্দেশ্যে যাত্রা করেছিল এবং মিং-বংশের চীন থেকে পর্তুগালে ফিরে আসার সাথে সাথে তারা তাদের সাথে নতুন রন্ধন কৌশল নিয়ে এসেছিল, যার মধ্যে *ইউটিয়াওর* জন্য ময়দা পরিবর্তন করা ছিল, যা দক্ষিণ চীনে *ইউঝাগুই* নামেও পরিচিত যেটি চুরোর সাথে সাদৃশ্যপূর্ণ। নতুন পেস্ট্রিটি শীঘ্রই স্পেনে চালু করা হয়েছিল, যেখানে ময়দাকে টেনে আনার পরিবর্তে একটি তারকা আকৃতির অগ্রভাগের মাধ্যমে বের করার জন্য পরিবর্তন করা হয়েছিল।

তথ্যসূত্র
---------

1. ↑  Miguel, Amando de (২৮ জানুয়ারি ২০০৮)। "Variaciones regionales del habla popular"। *Libertad Digital*।
2. ↑  "When Miami Temps Plunge Below 60, It's Time For Hot Churros"। *NPR.org*।
3. ↑  "Cinco placas portuguesas que são muito estranhas para brasileiros"। *Folha de S.Paulo*। ১৭ নভেম্বর ২০১৫। সংগ্রহের তারিখ ১৭ জুলাই ২০২০।
4. ↑  "The Hidden History of Churros"। *Fox News*। ৯ ডিসেম্বর ২০১৬।
5. ↑  "Churros: a secret history"। ২ আগস্ট ২০২১ তারিখে মূল থেকে আর্কাইভ করা।
**নোরা মার্গারেট পোল্লে** ( জন্ম নাম  **ফিশার** ; ২৯শে জুলাই ১৮৯৪ – ১৯৮৮) গ্রীষ্মকালীন অলিম্পিকে ভারতের প্রতিনিধিত্বকারী প্রথম মহিলা ছিলেন। তিনি ১৯২৪ সালের গ্রীষ্মকালীন অলিম্পিকে টেনিস ইভেন্টে অংশ নিয়েছিলেন।

ব্যক্তিগত জীবন
--------------

নোরা ফিশার ব্রিটিশ ভারতের বুদাউনে জন্মগ্রহণ করেছিলেন, পুরোনো নথি থেকে দেখা যায় যে ১৯০১ সালে তিনি স্কটল্যান্ডে বসবাস করছিলেন, ১৯১১ সালে তিনি ইস্টবোর্নে বোর্ডিং স্কুলে চলে যান। পরে ১৯১৫ সালে সিডনি ট্রেপেস পোল্লেকে বিয়ে করেন। ট্রেপেস ১৯০২সাল থেকে ভারতীয় সেনাবাহিনীতে কর্মরত ছিলেন এবং পরে মেজর পদে উন্নীত হন।

ক্রীড়া জীবন
------------

ফ্রান্সের প্যারিসে অনুষ্ঠিত ১৯২৪ গ্রীষ্মকালীন অলিম্পিকে মহিলাদের একক এবং মিশ্র দ্বৈত উভয় টেনিস ইভেন্টে তিনি প্রতিদ্বন্দ্বিতা করেছিলেন। তিনি কান শহরে অন্য একটি টুর্নামেন্টে সেমিফাইনালে পৌঁছে অলিম্পিকের নিজেকে জন্য প্রস্তুত করেছিলেন। অলিম্পিকে মহিলাদের একক বিভাগে তিনি প্রথম রাউন্ডে বাই পেয়েছিলেন, এরপর দ্বিতীয় রাউন্ডে তিনি গ্রীক খেলোয়াড় লেনা ভালোরিতু-স্কারমাগারের মুখোমুখি হন। এটি তিনি শেষ পর্যন্ত তিনটি সেটে জিতেছিলেন। তৃতীয় রাউন্ডে তিনি স্প্যানিশ খেলোয়াড় লিলি আলভারেজের মুখোমুখি হন। কিন্তু দুর্ভাগ্যবশত, তিনি একেবারেই খেলতে পারেন নি এবং ০ - ৬, ৩ - ৬ পয়েন্টে সোজা সেটে হেরে গিয়েছিলেন। মিশ্র দ্বৈতে তিনি ভারতেরই সিডনি জ্যাকবের সাথে জুটি বেঁধেছিলেন, তাঁরা প্রথম রাউন্ডে বাই পেয়েছিলেন, তারপর দ্বিতীয় রাউন্ডে তাঁরা তিন সেটে এডউইন ম্যাকক্রিয়া এবং মেরি ওয়ালিসের আইরিশ জুটির কাছে হেরেছিলেন।

অলিম্পিকের পরে একই গ্রীষ্মে, পোল্লে ইংল্যান্ডে ভ্রমণ করেন এবং ইংল্যান্ডের দক্ষিণে টুনব্রিজ ওয়েলস টেনিস টুর্নামেন্ট সহ আরও কয়েকটি টুর্নামেন্ট খেলেন এবং এর পরে বেক্সহিল-অন-সি- তে একটি ইভেন্ট খেলেন।। এরপরে তাঁর আর কোন রেকর্ড পাওয়া যায় নি।

মৃত্যু
------

নোরা পোল্লে ১৯৮৮ সালে, হেয়ারফোর্ডশায়ারের লিওমিনস্টারে মারা যান।

তথ্যসূত্র
---------

1. ↑  "Nora Polley"। *Olympedia*। সংগ্রহের তারিখ ২২ নভেম্বর ২০২১।
2. ↑  "When Polley made history in Paris"। *thehindu.com*। সংগ্রহের তারিখ ১৩ মে ২০১৭।
3. ↑  "First female competitors at the Olympics by country"। *Olympedia*। সংগ্রহের তারিখ ২৬ জুন ২০২০।
4. 1 2  "Nora Polley"। *Olympics at Sports-Reference.com*। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৩ মে ২০১৭।
5. ↑  "Tennis at the 1924 Paris Summer Games: Women's Singles Round Two"। *Olympics at Sports-Reference.com*। ১৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৩ মে ২০১৭।
6. ↑  "Tennis at the 1924 Paris Summer Games: Mixed Doubles Round Two"। *Olympics at Sports-Reference.com*। ১৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৩ মে ২০১৭।
7. ↑  "Tunbridge Wells Tennis Tournament"। *Sevenoaks Chronicle and Kentish Advertiser*। ১ আগস্ট ১৯২৪। সংগ্রহের তারিখ ১৩ মে ২০১৭ – British Newspaper Archive-এর মাধ্যমে।
8. ↑  "Chief Trophies"। *Bexhill-on-Sea Observer*। ৬ সেপ্টেম্বর ১৯২৪। সংগ্রহের তারিখ ১৩ মে ২০১৭ – British Newspaper Archive-এর মাধ্যমে।
9. ↑  "Nora Polley". *Olympics at Sports-Reference.com*. Archived from the original on 18 April 2020. Retrieved 13 May 2017.

বহিঃসংযোগ
---------

* নোরা পোল্লে at Olympedia (ইংরেজি)উইকিউপাত্তে সম্পাদনা করুন
নোয়েল স্ট্রিটফিল্ড
**মেরি নোয়েল স্ট্রিটফিল্ড** (ইংরেজি ভাষায়: Mary Noel Streatfeild) (২৪ ডিসেম্বর ১৮৯৫ – ১১ সেপ্টেম্বর ১৯৮৬) ছিলেন একজন ইংরেজ লেখক, ঔপন্যাসিক। তিনি সর্বাধিক পরিচিত **ব্যালে সুজ** (*Ballet Shoes*) শীর্ষক উপন্যাস রচনার জন্য। তার বেশ কিছু উপন্যাস অবলম্বনে চলচ্চিত্র ও টেলিভিশন নাটক নির্মিত হয়েছে।

জীবনী
-----

স্ট্রিটফিল্ড ১৮৯৫ সালের ২৪ ডিসেম্বর ইংল্যান্ডের সাসেক্সে জন্মগ্রহণ করেন। তিনি ছিলেন তার বাবা-মায়ের পাঁচ সন্তানের মধ্যে দ্বিতীয়। স্ট্রিটফিল্ডের জীবনী তার তিনটি উপন্যাসে বর্ণিত হয়েছে: *এ ভিকারেজ অফ ফ্যামিলি*, *অ্যাওয়ে ফ্রম দ্য ভিকারেজ* এবং *বেয়ন্ড দ্য ভিকারেজ*। নাট্যচর্চা তিনি পেশা হিসেবে বেছে নিয়েছেন। স্ট্রিটফিল্ডের দশ বছর অভিনয়ের অভিজ্ঞতা ছিল। বেশ কিছু খ্যাতনামা নাট্য-প্রতিষ্ঠানের সঙ্গে তার সম্পর্ক ছিল, যার ছিল তার রচিত কয়েকটি বিখ্যাত শিশু উপন্যাসের ভিত্তি। এসব উপন্যাসে মূলত সাংস্কৃতিক কর্মকান্ডে জড়িত শিশুদের সমস্যা, সংকট, সম্ভাবনা ইত্যাদি চিত্রিত হয়েছে।

স্ট্রিটফিল্ডের প্রথম শিশু-গ্রন্থ *ব্যালে সুজ*। এই গ্রন্থের মাধ্যমে তার সফল সাহিত্য কর্মসমূহের সূচনা ঘটে। তার তৃতীয় গ্রন্থ *দ্য সার্কাস ইজ কামিং* ১৯৩৯ সালে কার্নেগি মেডেল জিতেছিল।

১৯৮৩ সালে স্ট্রিটফিল্ড ব্রিটিশ সরকারের অফিসার অফ দ্য অর্ডার অফ দ্য ব্রিটিশ এম্পায়ার হিসেবে নিযুক্ত হন।

তথ্যসূত্র
---------

1. ↑  Eccleshare, Julia (২০০২)। *Beatrix Potter to Harry Potter*। Great Britain: National Portrait Gallery Publications। পৃষ্ঠা 48। আইএসবিএন 1-85514-342-9। সংগ্রহের তারিখ ২০০৯-০৮-১২।
2. ↑  Harriet Jordan। "Noel Streatfeild's Life: Childhood"। সংগ্রহের তারিখ ২০০৯-০৮-১২।
3. ↑  Quoted in: *Children's Literature: An Illustrated History*, New York, Oxford University Press, 1995; p. 220.

বহিঃসংযোগ
---------

* The Noel Streatfeild homepage
* Collecting Books and Magazines Biography and images of early editions of Streatfeild's books
* A brief biography
**রিভিয়ার ডে রোশে** (ফরাসি: Rivière des Rochers; অনু. পাথুরে নদী) কানাডার আলবার্টা প্রদেশের উড বাফেলো জাতীয় উদ্যানে অবস্থিত, পিস-আথাবাস্কা ব-দ্বীপ পলল ব্যবস্থার অন্তর্গত নদী। নদীটি আথাবাস্কা হ্রদের প্রধান জল নিষ্কাশন ও নির্গমনকারী নদী। আথাবাস্কা হ্রদ হতে নির্গত হয়ে নদীটি আরো উত্তর দিকে বিভিন্ন দ্বীপের মধ্যে দিয়ে প্রবাহিত হয়ে পিস নদী'র সাথে মিলিত হয়ে স্লেভ নদী নামধারণ করে।

প্রবাহ
------

রিভিয়ার ডে রোশে আথাবাস্কা হ্রদের পশ্চিম দিক হতে নির্গত হয়ে এবং উত্তর দিকে প্রবাহিত হয়েছে। পিস নদীর সাথে মিলিত হয়ে স্লেভ নদীতে পতিত হয়েছে। স্লেভ নদীর মিলনস্থলে অনেক গুলি খালে বিভক্ত হয়েছে। ফলে স্লেভ নদীর মোহনায় এই নদীরটি একটি অপেক্ষাকৃত ছোট ব-দ্বীপ তৈরী হয়েছে। বসন্তের শেষ দিকে এবং গ্রীষ্মকালে নদীটিতে উচ্চ প্রবাহ ঘটলে পানি বিপরীত মুখে প্রবাহিত হয়। ফলে নদীটি সাময়িকভাবে এর উৎপত্তিস্থল আথাবাস্কা হ্রদে অন্তপ্রবাহ ঘটায়।

তথ্যসূত্র
---------

1. ↑  "Rivière des Rochers / Riviere des Rochers, Alberta, Canada, North America"। *travelingluck.com*। সংগ্রহের তারিখ ২০২০-১১-২৮।
2. ↑  Mitchell, Patricia; Prepas, Ellie (১৯৯০)। *Atlas of Alberta lakes*। Edmonton, AB: University of Alberta Press। পৃষ্ঠা 66। আইএসবিএন 9780888642141।
3. ↑  Arthur C. Benke; Colbert E. Cushing (৬ সেপ্টেম্বর ২০১১)। *Rivers of North America*। Academic Press। পৃষ্ঠা 820–। আইএসবিএন 978-0-08-045418-4।
প্রবেশদ্বার: ভূগোল
**লুইস মাইয়া দে বিতেনকুর্ত মেনেজেস** (পর্তুগিজ: *Luís Menezes*, ব্রাজিলীয় পর্তুগিজ: [lwˈis menˈezys]; ১ এপ্রিল ১৮৯৭ – অজানা; **লুইস মেনেজেস** নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন।

মেনেজেস ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৯ সাল পর্যন্ত তিনি সর্বমোট ৫ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৯ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

আন্তর্জাতিক ফুটবল
-----------------

মেনেজেস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

লুইস মাইয়া দে বিতেনকুর্ত মেনেজেস ১৮৯৭ সালের ১লা এপ্রিল তারিখে ব্রাজিলে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| ব্রাজিল | ১৯১৬ | ৪ | ০ |
| ১৯১৯ | ১ | ০ |
| সর্বমোট | ৫ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Brazil - Squad" [ব্রাজিল - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে লুইস মেনেজেস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে লুইস মেনেজেস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে লুইস মেনেজেস (ইংরেজি) উইকিউপাত্তে এটি সম্পাদনা করুন
দক্ষিণ আফ্রিকার কোয়াজুলু-নাটাল প্রদেশের পিটারমারিৎস শহরের কেন্দ্রে চার্চ সড়কে মহাত্মা গান্ধীর ব্রোঞ্জ মূর্তি
দক্ষিণ আফ্রিকাতে বর্তমানে প্রায় ১১ লক্ষ ৫০ হাজার লোক বাস করে (দক্ষিণ আফ্রিকার মোট জনসংখ্যার ২.৫%), যাদেরকে **ভারতীয় দক্ষিণ আফ্রিকান** বলে ডাকা হয়। এদের প্রায় ৮০% কোয়াজুলু-নাটাল প্রদেশে, ১৫% গুয়াটেং (প্রাক্তন ট্রান্সভাল) এলাকায় এবং বাকী প্রায় ৫% কেপটাউন এলাকায় বাস করে। কোয়াজুলু-নাটাল প্রদেশে ভারতীয়রা মূলত ডারবান শহর এলাকায় বাস করে। ডার্বানের উপকূলীয় এলাকায় চ্যাট্‌সওয়র্থ, ফিনিক্স, টোনগাট এবং স্টেঞ্জার এলাকায় প্রায় ৫ লক্ষ ভারতীয় বাস করে। ডার্বানের কাছেই নাটালের অভ্যন্তরে পিটারমারিৎস শহরটিতে প্রায় ২ লক্ষ ভারতীয় বাস করেন; এই শহরটির কাছেই মহাত্মা গান্ধী জাতিগত বিদ্বেষের শিকার হন, এবং এর বিরুদ্ধে লড়ার জন্য ঐ শহরে থেকে যাবার সিদ্ধান্ত নেন। তিনি জীবনের দুই দশকেরও বেশি সময় দক্ষিণ আফ্রিকাতে কাটিয়েছিলেন।

বাকী ভারতীয়রা কোয়াজুলু-নাটালের অন্যান্য শহর যেমন লেডিস্মিথ, ডান্ডি এবং গ্লেনকো-তে বাস করে। গুয়াটেং এলাকাতে ভারতীয়রা মূলত জোহানেসবার্গ এবং প্রিটোরিয়ার বিভিন্ন শহরতলীতে বাস করে। এছাড়া ইস্টার্ন কেপ এবং অন্যান্য প্রদেশেও ছোট ছোট ভারতীয় সম্প্রদায় আছে।

কোয়াজুলু-নাটালের ভারতীয়দের মধ্যে ৫১% তামিল ভাষা, ৩০% হিন্দি ভাষা, ৭% গুজরাতি ভাষা, ৬% তেলুগু ভাষা, ৪৭% ওড়িয়া ভাষা এবং ৫% উর্দু ভাষাতে কথা বলে। তবে প্রায় সব বাসাতেই ইংরেজি ভাষাই প্রধান ভাষা। একাধিক ভাষাভাষী সম্প্রদায়ের নিজেদের মধ্যে কথা বলার সময় ইংরেজির পরে হিন্দি ভাষাই প্রাধান্য পায়।

ইতিহাস
------

দক্ষিণ আফ্রিকাতে প্রথম ভারতীয় বংশোদ্ভূত লোকের আবির্ভাব ঘটে ১৮৬০ সালে। মাদ্রাজ থেকে *ট্রুরো* নামের জাহাজে চড়ে ৩৪২ জন চুক্তিবদ্ধ ভারতীয় শ্রমিক ১৮৬০ সালের ১৬ই নভেম্বর ডার্বান বন্দরে অবতরণ করেন। এর ১০ দিন পরে কলকাতা থেকে আগত *বেলভেডের* জাহাজে করে আরও ৩৪২ জন ভারতীয়ের আবির্ভাব ঘটে। এরপর ১৯১১ সাল পর্যন্ত চুক্তিবদ্ধ শ্রমিক হিসেবে বা ব্যবসায়িক প্রয়োজনে বহু ভারতীয় দক্ষিণ আফ্রিকাতে অভিবাসী হন। এরা বেশিরভাগই তৎকালীন ব্রিটিশ উপনিবেশ নাটালের ক্ষেতেখামারে, আখ প্ল্যান্টেশনগুলিতে, মিলগুলিতে মজুরির কাজ করত। চুক্তি শেষ হয়ে যাবার পর এরা কৃষক হিসেবে কিংবা ছোট ব্যবসায়ী হিসেবেই থেকে যায়।

প্রাথমিকভাবে বেশির ভাগ ভারতীয় বর্তমান তামিল নাড়ু এবং অন্ধ্র প্রদেশ এলাকা থেকে এসেছিল। কিছু কিছু ভারতীয় উত্তর প্রদেশ ও বিহার অঞ্চল থেকেও এসেছি। ১৮৮০-র পর আরেক দল ভারতীয় দক্ষিণ আফ্রিকাতে পাড়ি জমায়। এরা নিজেদের পয়সায় জাহাজ ভাড়া দিয়ে দক্ষিণ আফ্রিকায় এসেছিল। এরা মূলত গুজরাত থেকে আগত ব্যবসায়ী সম্প্রদায়।

যদিও ১৮৬০ সাল থেকেই ভারতীয়রা দক্ষিণ আফ্রিকায় বাস করত, ১৯৬১ সালের আগ পর্যন্ত তাদেরকে পূর্ণ নাগরিকের মর্যাদা দেওয়া হয়নি। কিন্তু নাগরিকত্ব লাভের পরেও তারা কৃষ্ণাঙ্গদের মত জাতিগত বিদ্বেষের শিকার হয়। ১৯৯৪ সালের পর নতুন দক্ষিণ আফ্রিকায় তারা সমস্ত দক্ষিণ আফ্রিকানের মত সমমর্যাদা লাভ করে।

দক্ষিণ আফ্রিকার ১৯৯৯ সালের সংসদ নির্বাচনে ৪০০ জন নির্বাচিত সদস্যের মধ্যে ৪১-ই ছিলেন ভারতীয় বংশোদ্ভূত (১০%)। সংসদের স্পিকার, সরকারের চারজন মন্ত্রী এবং ২ জন উপমন্ত্রীও ভারতীয় বংশোদ্ভূত ছিলেন। দক্ষিণ আফ্রিকার বর্তমান সংসদের ২৫ জন সদস্য, সরকারের ১ জন মন্ত্রী ও ৩ জন উপমন্ত্রী ভারতীয় বংশোদ্ভূত।

২০০৪ সালে দক্ষিণ আফ্রিকার জাতীয় ক্রিকেট দলে প্রথমবারের মত একজন ভারতীয় দক্ষিণ আফ্রিকানকে টেস্ট দলের সদস্য হিসেবে নির্বাচন করা হয়; তার নাম হাশিম আমলা।
**লুইস জর্জ রিভেরা হেরেরা** (জন্ম ১৯৭২, পুয়ের্তো রিকো) একজন পুয়ের্তোরিকান পরিবেশকর্মী যিনি ২০১৬ সালে নর্থইস্ট ইকোলজিক্যাল করিডোর নেচার রিজার্ভ (সিইএন) রক্ষায় তার কাজের জন্য গোল্ডম্যান পরিবেশ পুরস্কার পেয়েছিলেন।

প্রাথমিক এবং শিক্ষা জীবন
------------------------

লুইস জর্জ রিভেরা হেরেরা সারা জীবন পুয়ের্তো রিকোতে কাটিয়েছেন, রিও আল্টোতে (সান জুয়ানের নিকটবর্তী এলাকা) জন্মগ্রহণ করেছেন এবং বেড়ে উঠেছেন। পরিবেশ সুরক্ষায় সক্রিয়ভাবে অবদান রাখার তার দৃঢ় সংকল্প তার জীবনের প্রথম বছর থেকে শুরু হয়, যখন মাত্র আট বছর বয়সে তিনি খননকারীদের চার প্রজন্ম ধরে তার পরিবারের খামার ধ্বংস করতে দেখেন, কারণ জমিটি পুয়ের্তো রিকো সরকার একটি নিকাশী পরিশোধন কেন্দ্র নির্মাণের উদ্দেশ্যে জবরদখল করেছিল, ক্যারোলিনা আঞ্চলিক স্যানিটারি ওয়াটার ট্রিটমেন্ট প্ল্যান্ট।

তার নিজের ভাষায়, "আমি সিদ্ধান্ত নিয়েছিলাম যে যখন আমি বড় হব তখন আমি পরিবেশ সুরক্ষা সম্পর্কিত কিছু অধ্যয়ন করব এবং কাজ করব", তাই তিনি পুয়ের্তো রিকো বিশ্ববিদ্যালয়, রিও পিয়েদ্রাস ক্যাম্পাসে (ইউপিআরআরপি) পরিবেশ রক্ষণাবেক্ষণ অধ্যয়ন করেন এবং পরবর্তীতে স্কুল অফ প্ল্যানিং-এ পরিবেশ পরিকল্পনায় স্নাতকোত্তর ডিগ্রি সম্পন্ন করেন।

তথ্যসূত্র
---------

1. ↑  Univision। "Boricua reconocido como uno de seis ganadores del Premio Ambiental Goldman 2016"। *Univision* (spanish ভাষায়)। সংগ্রহের তারিখ ২০২১-০৪-২১। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Q&A with Luis Jorge Rivera Herrera"। *Goldman Environmental Foundation* (ইংরেজি ভাষায়)। ২০১৬-০৬-০৭। সংগ্রহের তারিখ ২০২১-০৪-২১।
3. 1 2  "Chơi casino trực tuyến có hợp pháp ở Việt Nam không? Chơi thế nào để an toàn?" (ভিয়েতনামী ভাষায়)। ২০২১-০৪-১৪। সংগ্রহের তারিখ ২০২১-০৪-২১।
**মাসুমা আল মুবারক** (জন্ম: ১৯৪৭) হচ্ছেন কুয়েতের প্রথম মহিলা মন্ত্রী, ২০০৫ সালের ২০শে জুন তিনি মন্ত্রীসভায় নিযুক্ত হন। তিনি মার্কিন যুক্তরাষ্ট্রে শিক্ষা লাভ করেছেন এবং রাষ্ট্রবিজ্ঞানের একজন অধ্যাপক।

জীবনী
-----

মাসুমা ১৯৭১ সালে উচ্চশিক্ষা লাভের জন্য মার্কিন যুক্তরাষ্ট্রে গমন করেন।
তিনি ১৯৭৬ সালে উত্তর টেক্সাস বিশ্ববিদ্যালয় থেকে এমএ সম্পূর্ণ করেন। পরে তিনি ডেনভার বিশ্ববিদ্যালয় থেকে ডক্টরেট অর্জন করেন। ১৯৮২ সাল থেকে তিনি কুয়েত বিশ্ববিদ্যালয়-এ রাষ্ট্রবিজ্ঞান বিষয়ে শিক্ষাদান করছেন।

তিনি নারীর সমান অধিকারের ক্ষেত্রে সক্রিয় আছেন এবং 'আল আন্বা' পত্রিকায় দৈনিক কলাম লিখেন। ২০০২-এ লিঙ্গ বা সহশিক্ষার বিলোপের বিরোধিতা করে তিনি একটি পিটিশনে স্বাক্ষর সংগ্রহ করেন।

জুন ২০০৫-এ, প্রধানমন্ত্রী সাবাহ আল আহমদ আল সাবাহ-এর মন্ত্রীসভায় তিনি পরিকল্পনা মন্ত্রী এবং প্রশাসনিক উন্নয়ন বিষয়ক প্রতিমন্ত্রী নিযুক্ত হন। ২৫ই আগস্ট ২০০৭-এ, জাহরা-এর একটি হাসপাতালে অগ্নিকান্ডের ঘটনার পর তিনি স্বাস্থ্যমন্ত্রী হিসাবে পদত্যাগ করেন, সেই অগ্নিকান্ডে দুইজন রোগী মৃত্যুবরণ করে।

২০০৯ সালের কুয়েতের সংসদীয় নির্বাচনে, তিনি এবং অন্য তিন মহিলা নির্বাচনী আসনে জয়ের মাধ্যমে প্রথম কুয়েতি সংসদে প্রবেশ করেন।

তথ্যসূত্র
---------

1. ↑  "Women In Gulf Politics: A Progress Report"। The Washington Institute for Near East Policy। ২৮ মে ২০০৫।
2. ↑  "Kuwait's woman minister sworn-in"। *BBC*। ২০ জুন ২০০৫।
3. ↑  "Person of the Week: Dr. Massouma al-Mubarak"। *ABC News*। ১৭ জুন ২০০৫।
4. ↑  "Kuwait Names Woman Minister"। *Arab News*। ১৩ জুন ২০০৫।
5. ↑  Diana Elias (১১ আগস্ট ২০০২)। "Coeducation Nears End at Kuwait University"। *Los Angeles Times*।
6. ↑  "Kuwait Names First Woman Cabinet Member"। *Asharq Alawsat*। ১৩ জুন ২০০৫। ১০ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৩।
7. ↑  "Kuwait health minister resigns after hospital fire"। *Reuters*। ২৫ আগস্ট ২০০৭।
8. ↑  "Kuwait votes for first female MPs"। *BBC*। ১৭ মে ২০০৯।
***আন নদওয়া*** (উর্দু: *الندوہ*‎‎) দারুল উলুম নদওয়াতুল উলামা থেকে প্রকাশিত একটি ভূতপূর্ব মাসিক উর্দু সাহিত্য সাময়িকী। ১৯০৪ সালে এটি প্রতিষ্ঠা করেন উর্দু সাহিত্যের পঞ্চস্তম্ভের অন্যতম শিবলী নোমানী। প্রথম দিকে পত্রিকাটির সম্পাদনার দায়িত্বে ছিলেন শিবলী নোমানী ও হাবিবুর রহমান খান শেরওয়ানি। সাহিত্য মানের কারণে তৎকালে পত্রিকাটি লেখক হিসেবে পরিচিত ও স্বীকৃতি লাভ করার মাধ্যম হিসেবে বিবেচিত হত। ভারতের প্রথম শিক্ষামন্ত্রী আবুল কালাম আজাদ এই পত্রিকার সহকারী সম্পাদক ছিলেন।

ইতিহাস
------

১৯১৩ সালের জুলাইয়ে শিবলী নোমানী দারুল উলুম নদওয়াতুল উলামা থেকে পদত্যাগ করার পর পত্রিকাটি বন্ধ হয়ে যায়। ১৯১৪ সালের জুলাইয়ে ইকরামুল্লাহ নদভীর সম্পাদনায় পত্রিকাটি দ্বিতীয়বারের মত প্রকাশিত হয়। তবে ১৯১৬ সালের ডিসেম্বরে এটি পুনরায় বন্ধ হয়ে যায়। দীর্ঘসময় পর ১৯৪১ সালে সুলাইমান নদভী নদওয়াতুল উলামার প্রতি বেশি মনোযোগী হয়ে পড়েন। তখন তিনি পত্রিকাটি পুনরায় চালু করেন। তৃতীয় বারের মত প্রকাশে পত্রিকাটির সম্পাদক ছিলেন আবুল হাসান আলী হাসানী নদভী ও আবদুস সালাম কিদওয়াঈ নদভী। পত্রিকাটিতে নিয়মিত লেখালেখি করতেন সুলাইমান নদভী, হাবিবুর রহমান খান শেরওয়ানি, আব্দুল মাজেদ দরিয়াবাদি ও জিয়াউল হাসান নদভী। অর্থ সঙ্কটের কারণে পত্রিকাটি ১৯৪২ সালের ফেব্রুয়ারিতে বন্ধ হয়ে যায়।

ধারাবাহিক
---------

১৯৪০ সালের নভেম্বর থেকে "*যেসব কিতাবের কাছে আমি ঋণী* "শিরোনামে ১৫ জন প্রতিষ্ঠিত লেখকদের একটি ধারাবাহিক লেখা প্রকাশিত হয়। তাদের মধ্যে রয়েছেন: নওয়াব সদর ইয়ারজং, হাবিবুর রহমান খান শেরওয়ানি, সুলাইমান নদভী, মানাজির আহসান গিলানি, আব্দুল মাজেদ দরিয়াবাদি, আবদুল বারী নদভী, নওয়াব আলী, উবাইদুল্লাহ সিন্ধি, আব্দুল আযিয মায়মানী, ইজাজ আলী আমরুহী, শাহ হালিম আতা, সৈয়দ তালহা, বদরুদ্দীন আলাভী, সাইদ আহমদ আকবরাবাদী, মিয়া বশির আহমদ ও খাজা গোলামুস সায়্যিদাইন।

তথ্যসূত্র
---------

1. 1 2 3  নদভী, আবুল হাসান আলী (২০১৫)। *কারওয়ানে যিন্দেগী*। **১ম**। বাংলাবাজার, ঢাকা: মুহাম্মদ ব্রাদার্স। পৃষ্ঠা ১৯৩–১৯৫। আইএসবিএন 978-984-91840-0-3।
2. ↑  মাহমুদ, মিনহাজ উদ্দীন (২০১৬)। *উর্দু সাহিত্যে আল্লামা শিবলী নোমানীর অবদান* (গবেষণাপত্র)। উর্দু বিভাগ, ঢাকা বিশ্ববিদ্যালয়। পৃষ্ঠা ১৬।  `|সংগ্রহের-তারিখ=` এর `|ইউআরএল=` প্রয়োজন (সাহায্য)

বহিঃসংযোগ
---------

* কয়েকটি সংখ্যা
**হারফি** (আরবি: هرفي‎‎) হলো সৌদি আরবের একটি সৌদি আরবীয় বহুজাতিক ফাস্ট ফুড রেস্তোরাঁর চেইন ও উপস্থিতির দিক থেকে মধ্যপ্রাচ্যের অন্যতম বৃহত্তম চেইনকে যা আন্তর্জাতিক চেইনকে ছাড়িয়ে গেছে। সারা সৌদি আরবে এর মোট ৩৮০ টিরও বেশি রেস্তোরাঁ এবং ৫,০০০ কর্মচারী রয়েছে।

হারফি বেকারি সহ সংস্থাটির অনেকগুলো সহায়ক সংস্থা রয়েছে।

ইতিহাস
------

হারফি ১৯৮১ সালে আহমেদ আল-সাইদ দ্বারা প্রতিষ্ঠিত হয়। ১৯৯৪ সালে শাহজাদা ওয়ালিদ বিন তালালের কিংডম হোল্ডিং কোম্পানি পান্ডা ইউনাইটেড অধিগ্রহণ করে। ফলস্বরূপ, হারফিতে পান্ডার ৭০% অংশীদারি কিংডমের নিকট স্থানান্তরিত হয়, যা কিংডম দ্বারা প্রদত্ত নতুন বড় বাজেটের দ্বারা শক্তিশালী হয়।

১৯৯৮ সালে, আল-আজিজিয়া পান্ডা ইউনাইটেড (পান্ডার নতুন নাম) দ্য সাভোলা গ্রুপ দ্বারা অধিগ্রহণ করা হয়, যার নেতৃত্বে ছিলেন আদেল আল-ফাকেহ এবং হারফি তার গ্রুপের অংশ হয়। হারফি চেইনের সংখ্যা দ্বিগুণ হওয়ায় হারফির বৃদ্ধি আবার বৃদ্ধি পায়।

ভবিষ্যত ও আন্তর্জাতিক প্রকল্প
-----------------------------

হারফি সম্প্রতি স্থানীয় অংশীদার আল মীর ট্রেডিংয়ের সহযোগিতায় বাহরাইনে তার প্রথম বিদেশী শাখা খুলেছে। সংযুক্ত আরব আমিরাত ও কুয়েতে ফ্র্যাঞ্চাইজ চুক্তি সম্পন্ন হয়েছে এবং আরও ফ্র্যাঞ্চাইজের অনুরোধ গৃহীত হয়েছে।

হার্ফি ২২ ডিসেম্বর ২০১৭ সালে বাংলাদেশে মধ্যপ্রাচ্যের বাইরে তার প্রথম শাখা খুলেছিলো, যেখানে তারা "কয়েক বছরের মধ্যে" ৩০টি আউটলেট খোলার কথা। প্রথম শাখাটি ঢাকার গুলশানে এবং পরে আরও চারটি শাখা বনানী, উত্তরা, মিরপুর ও ধানমন্ডিতে খোলা হয়।

হারফি সম্প্রতি নাইজেরিয়ায় এবং আগামী ১০ বছরের মধ্যে ৫০টি শাখা খোলা হবে।

যুক্ত করা বিদেশী শাখাগুলোর সাথে প্রতিযোগিতা করার জন্য হারফি বেকারির মতোই হারফি তার নিজস্ব এসআর১৩ মিলিয়নের মাংস ও মুরগির প্রক্রিয়াকরণ প্ল্যান্ট খোলার পরিকল্পনা করছে৷

তথ্যসূত্র
---------

1. ↑  "Herfy Food Services Co. Earnings Estimates"। *Bloomberg Business*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Herfy to open outlets in Bangladesh"। *Arab News*।

বহিঃসংযোগ
---------

* পতাকাসৌদি আরব প্রবেশদ্বার
* কোম্পানি প্রবেশদ্বার
* খাদ্য প্রবেশদ্বার

* প্রাতিষ্ঠানিক ওয়েবসাইট
* হারফি অনলাইন ডেলিভারি
**রিফা** (আরবি: الرفاع‎‎, *Ar-Rifāʿ*) বা **রাফিন** হল বাহরাইন সাম্রাজ্যের দ্বিতীয় বৃহত্তম শহর। রিফা মূলত দুই অংশে বিভক্ত - পূর্ব রিফা ও পশ্চিম রিফা। শহরটি মূলত কেন্দ্রীয় প্রশাসনিক বিভাগের অবস্থিত, যার ছোট অংশগুলো দক্ষিণ প্রশাসনিক বিভাগে পড়েছে।

শহরটি দ্রুত বর্ধনশীল। ২০০১-এর বাহরাইন আদমশুমারি অনুযায়ী জনসংখ্যা ৭৯,৫৫০ হলেও ২০০৮ সালের অনুমিত জনসংখ্যা এসে দাঁড়ায় ১,১১,০০০তে।

ইতিহাস
------

পূর্বে বাহরাইন দ্বীপের প্রধান স্থান ছিল রাফিন, যতদিন না এটি ১৯ শতকে মানামা বন্দর কর্তৃক প্রতিস্থাপিত হয়।

পূর্ব রিফা
----------

পূর্ব রিফায় অনেক আকর্ষণীয় স্থান রয়েছে। এর মধ্যে অন্যতম স্থান হল রিফা দুর্গ, যা শেলজ সালমান বিন আহমেদ আল ফাতেহ দুর্গ নামেও পরিচিত। শহরে নানা শপিং মল ছাড়াও দুটি শপিং সড়ক আছে; রিফা বাজার (سوق الرفاع, *সৌক আর-রিফা*) এবং বুকুওয়ারা সড়ক বাজার। প্রথমটি বৃহৎ হলেও পরেরটি বেশি আধুনিক এবং সুসজ্জিত। এই অঞ্চলের অন্যতম জনপ্রিয় কাজ হল রয়াল গলফ ক্লাবে গলফ খেলা। আরক্যাপিটা কর্তৃক নির্মিত নতুন একটি উন্নয়ন প্রকল্প হল রিভা ভিউস। এটি মূলত একটি বড় আবাসিক এবং বাণিজ্যিক এলাকা। এই উন্নয়ন প্রকল্পের অধীনে একটি কৃত্রিম হ্রদ, একটি আন্তর্জাতিক বিদ্যালয়, বাণিজ্যিক জেলা, সুপারমার্কেট এবং নব্যনির্মিত রয়েল উইমেন ইউনিভার্সিটিও অন্তর্ভুক্ত রয়েছে। পূর্ব রিফায় দ্রুতগতিতে বেড়ে ওঠা বাণিজ্যিক কেন্দ্রের মধ্যে লুলু হাইপারমার্কেট অন্যতম।

পশ্চিম রিফা
-----------

পশ্চিম রিফা প্রধানত একটি আবাসিক এলাকা। অধিকাংশ ধনী ব্যক্তিবর্গ; যেমনঃ মন্ত্রী, ব্যবসায় বিনিয়োগকারীরা পূর্ব রিফায় বসবাস করে। বাহরাইনের রাজা হামাদ বিন ঈসা আল খলিফা এখানে বসবাস করে, সেইসাথে তার প্রধানমন্ত্রী শেখ খলিফা বিন সালমান আল খলিফাও এখানেই বসবাস করে। রিফার বিখ্যাত ঘড়ির টাওয়ার পশ্চিম রিফার কেন্দ্রে অবস্থিত।

পূর্ব রিফাতেই বাহরাইন জাতীয় স্টেডিয়াম অবস্থিত। এই স্টেডিয়ামেই বাহরাইনের অধিকাংশ ফুটবল এবং অন্যান্য খেলা অনুষ্ঠিত হয়। পূর্ব রিফা ও পশ্চিম রিফা - উভয়েরই নিজস্ব স্টেডিয়াম এবং ফুটবল দল আছে।

তথ্যসূত্র
---------

### টীকা

1. ↑  "Bahrain cities population"। ২০১৩-০২-০৯ তারিখে মূল থেকে আর্কাইভ করা। সংগ্রহের তারিখ ২০১৬-১১-০৮।
2. ↑  *EB* (1878).
3. ↑  "World gazetteer"। [*স্থায়ীভাবে অকার্যকর সংযোগ*]
4. ↑  *EB* (১৮৭৮).
5. ↑  "The Royal Golf Clu"।
6. ↑  "Riffa Views"।
7. ↑  "News and Events"।

### গ্রন্থপঞ্জি

* "Bahrein", *এনসাইক্লোপিডিয়া ব্রিটানিকা*, ৯ম সংস্করণ, Vol. III, নিউ ইয়র্ক: চার্লস স্ক্রিবনার'স সনস, ১৮৭৮, পৃষ্ঠা ২৪০ উদ্ধৃতি টেমপ্লেট ইংরেজি প্যারামিটার ব্যবহার করেছে (link) .

বহিঃসংযোগ
---------

* ম্যাপল্যান্ডিয়া.কম-এ স্যাটেলাইট মানচিত্র

টেমপ্লেট:বাহরাইনের শহর
**মাসুদা জালাল** হলেন আফগানিস্তানের একজন রাজনীতিবিদ, যিনি ২০০৪ অক্টোবর মাস থেকে ২০০৬ সালের জুলাই মাস পর্যন্ত দেশটির নারী বিষয়ক মন্ত্রী হিসেবে দায়িত্ব পালন করেছেন। তিনি ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেছিলেন। তিনি পূর্বে শিশুরোগ বিশেষজ্ঞ, কাবুল বিশ্ববিদ্যালয়ের শিক্ষক এবং বিশ্ব খাদ্য কর্মসূচির কর্মী হিসেবেও দায়িত্ব পালন করেছিলেন।

প্রারম্ভিক জীবন ও শিক্ষা
------------------------

মাসুদা জালাল আফগানিস্তানের কাপিসা প্রদেশের গুলবাহারে জন্মগ্রহণ করেন। তিনি কাবুলের মাধ্যমিক বিদ্যালয়ে পড়াশোনা করেছেন। অধ্যায়ন করেছেন কাবুল বিশ্ববিদ্যালয়ে।

কর্মজীবন
--------

পড়াশোনা শেষ হলে তিনি কাবুল বিশ্ববিদ্যালয়ে ফ্যাকাল্টি সদস্য হিসেবে যোগ দেন। ১৯৯৬ সালে সন্ত্রাসী সংগঠন তালেবান দেশটির ক্ষমতায় অধিষ্ঠিত হলে তার পদচ্যুতি ঘটে। মাসুদা জালাল শিশুরোগ বিশেষজ্ঞ ও মনোবিদ হিসেবে দেশটির বিভিন্ন হাসপাতালে দায়িত্ব পালন করেছেন।

২০০১ সালে সন্ত্রাসী সংগঠন তালেবানের পতন হলে তিনি রাজনীতিতে সক্রিয় হন। ২০০২ সালে তাকে দেশটির অন্তঃবর্তীকালীন রাষ্ট্রপতি হিসেবে বিবেচনায় রাখা হলেও হামিদ কারজাই দেশটির অন্তঃবর্তীকালীন রাষ্ট্রপতি হিসেবে অধিষ্ঠিত হন। মাসুদা জালাল ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেন। নির্বাচনে তিনি বিজয়ী হতে পারেন নি। তবে, নির্বাচনে জয়ী কারজাই প্রশাসনের অধীনে ২০০৪ সালের অক্টোবর থেকে ২০০৬ সালের এপ্রিল পর্যন্ত নারী বিষয়ক মন্ত্রী হিসেবে দায়িত্ব পালন করেন।

২০০৯ সালের রাষ্ট্রপতি নির্বাচনে তাকে সম্ভাব্য পনের প্রার্থীর তালিকায় রেখে একটি প্রতিবেদন প্রকাশ করা হয়েছিল। প্রতিবেদনে তিনি রাষ্ট্রপতি পথে প্রতিদ্বন্দ্বিতা করার কথা নিজ মুখে বলেছেন বলে বলা হলেও সেবার তিনি রাষ্ট্রপতি পদে প্রতিদ্বন্দ্বিতা করেন নি।

তথ্যসূত্র
---------

1. ↑  Masha Hamilton (সেপ্টেম্বর ২৩, ২০০৪)। "Masooda Jalal's Campaign for President of Afghanistan"। *Awakened Woman e-magazine*। অক্টোবর ১০, ২০০৪ তারিখে মূল থেকে আর্কাইভ করা।
2. ↑  
Heidi Vogt (২০০৯-০৫-০৮)। "Shahla Atta, Frozan Fana: 2 Women Among Those Vying For Afghan Presidency"। Huffington Post। ২০০৯-০৮-৩০ তারিখে মূল থেকে আর্কাইভ করা।
3. ↑  
Ahmad Majidyar (জানুয়ারি ২০০৯)। "Afghanistan's Presidential Election"। American Enterprise Institute। ২০০৯-০৯-১৮ তারিখে মূল থেকে আর্কাইভ করা। Jalal was the only woman candidate in the 2004 election. She was seventh out of seventeen candidates and then served as the minister of women’s affairs. She has said she will run again in the coming election.
**লুইস বারাগান**, পুরোনাম **লুইস রামরিও বারাগান মরফিন** (জন্ম: মার্চ ৯, ১৯০২ - মৃত্যু: নভেম্বর ২২, ১৯৮৮), মেক্সিকান স্থপতি। একজন ইঞ্জিনিয়ার হিসাবে তিনি তার নিজ শহরে পড়ালেখা করেছেন, সেসময় স্থপতি টাইটেল অর্জনের জন্য তাকে কিছু বাড়তি কোর্স সম্পন্ন করতে হয়।

প্রাথমিক জীবন
-------------

ফুয়েন্তে ডি লস আমান্তেস হর্স র‍্যাঞ্চ
বারাগান মেক্সিকোর গুয়াদালাজারা-তে জন্মগ্রহণ করেন। তিনি গুয়াদালাজারার *এসকুলা লিবরে ডি ইনজেনিয়েরস* থেকে ১৯২৩ সালে প্রকৌশলে স্নাতক অর্জন করেন। স্নাতক সমাপনের পর তিনি স্পেন এবং ফ্রান্স ভ্রমণে বের হোন। ফ্রান্সে থাকাকালে তিনি ফার্ডিনান্ড বাক লেখার অনুরাগী হয়ে উঠেন। একজন জার্মান-ফরাসি লেখক, ডিজাইনার এবং শিল্পী যার কথা বারাগান সারা জীবন উল্লেখ করেছেন।

নিউ ইয়র্কে দীর্ঘ বিরতির পর ১৯৩১ সালে তিনি আবার ফ্রান্সে ভ্রমণে যান। এবারের ভ্রমণে তিনি মেক্সিকান ম্যুরাল শিল্পী হোজে ক্লেমেন্টে ওরজ্‌কো, স্থাপত্য-বিষয়ক পত্রিকার সম্পাদকগণ এবং ফ্রেডেরিক কায়াসলারের সাথে স্বাক্ষাত করেন। ফ্রান্সে তিনি লি কর্ব্যুজিয়ার এর সাথেও সংক্ষিপ্তভাবে স্বাক্ষাত করেন। পরিশেষে বাগান ফার্ডিনান্ড বাক পরিকল্পিত বাগান পরিদর্শন করেন। তিনি ১৯২৭-১৯৩৬ পর্যন্ত গুয়াদালাজারাতে এবং এর পরবর্তীকালে মেক্সিকো সিটিতে স্থাপত্য চর্চা করেন।

ক্যারিয়ার
----------

তার গুয়াদালাজারার উল্ল্যেখযোগ্য কাজের মধ্যে কলোনিয়া আমেরিকানা এলাকায় একটা ডজনেরও বেশি ব্যক্তিগত বাসগৃহ অন্তর্ভুক্ত, যেগুলো আজকের গুয়াদালাজারার শহরের কেন্দ্রস্থলের নিকটে। এই বাড়িগুলো একটি থেকে অপরটি মধ্যে হাঁটা দূরত্ব। বারাগানের প্রথমজীবনের বাসভবনও এর অন্তর্ভুক্ত। তার প্রথম একটি ভবন কাসা ক্রিস্টো পুনঃস্থাপন করে সেখানে রাজ্য স্থপতি পরিষদের অফিস বানানো হয়েছে।

### উল্লেখযোগ্য প্রজেক্ট

লুইস বারাগানের বাসভবন
টরেস ডি স্যাটেলাইট, মেক্সিকো সিটি (১৯৫৭-৫৮)
তিনি ১৯৪৫ সালে শুরু করেন জারডিন্স ডেল পেডরেগাল আবাসিক এলাকা উন্নয়ন পরিকল্পনা করেন। ১৯৪৭ সালে তিনি টাকুবায়া তে তার নিজের বাড়ি এবং স্টুডিও নির্মাণ করেন। ১৯৫৭ সালে তিনি প্রতিমাসম টরেস ডি স্যাটেলাইট টাওয়ারটি ডিজাইন করেন, এখানে ভাস্কর্য শিল্পী মাথায়েস গয়েরিটজ্‌ তাকে সহযোগিতা করেন।

তথ্যসূত্র
---------

1. ↑  Barragán, Luis (২০০০)। *Escritos y conversaciones*। MADRID: El Croquis। পৃষ্ঠা 72–89। আইএসবিএন 84-88386-17-6।
2. ↑  Tim Street-Porter, *Casa Mexicana* Stewart, Tabori & Chang (1989) আইএসবিএন ১-৫৫৬৭০-০৯৭-০

বহিঃসংযোগ
---------


উইকিউক্তিতে ***লুইস বারাগান*** সম্পর্কিত উক্তির সংকলন রয়েছে।

* Website of the Barragan Foundation
* Luis Barragan's house and studio (in Spanish)
* ওয়েব্যাক মেশিনে Barragán's Pritzker Prize citation (অক্টোবর ২৯, ২০০৭ তারিখে আর্কাইভকৃত)
* Artists Rights Society, Barragán's U.S. Copyright Representatives
* Luis Barragan's work
* ওয়েব্যাক মেশিনে আর্কাইভকৃত ৩০ ডিসেম্বর ২০১৯ তারিখে

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র
* নেদারল্যান্ডস
* পোল্যান্ড

 |
| শিল্প গবেষণা প্রতিষ্ঠান | 
* আরকেডি আর্টিস্টস (নেদারল্যান্ডস)
* শিল্পীর নাম (গেটি)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |
**রিভার ভিউ কালেক্টরেট স্কুল** বাংলাদেশের রাজশাহী শহরের একটি শিক্ষা প্রতিষ্ঠান। এটি ১৯৪৭ সালে প্রতিষ্ঠিত হয়।

ইতিহাস
------

তৎকালীন জেলা প্রশাসক সরকারী কর্মকর্তা গনের শিশু সন্তানদের শিক্ষাদানের উদ্দেশ্যে ১৯৪৭ সালে "প্রিপারেটরী স্কুল" নামে একটি ইংলিশ মিডিয়াম স্কুল স্থাপিত করেন। প্রতিষ্ঠালগ্ন থেকে স্কুলের নিয়মিত কমিটির সভাপতি জেলা প্রশাসক, রাজশাহী এবং অন্যান্য সদস্য সরকারের উচ্চ পদস্থ কর্মকর্তা, সরকারী স্কুলের প্রধান শিক্ষক ও এলাকার গণ্যমান্য ব্যক্তিবর্গ দ্বারা পরিচালিত। স্বাধীনতা উত্তর ১৯৭৩ সালে স্কুলটি "প্রিপারেটরী স্কুল" নামে পরিবর্তন করে "রিভার ভিউ স্কুল করা হয়। ১৯৮৪ সালে স্কুলটি নিম্ন মাধ্যমিক এবং ১৯৮৬ সালে মাধ্যমিক বিদ্যালয়ে পরিণত হয়। ২০০৯ সালে শিক্ষা মন্ত্রণালয় এবং মাধ্যমিক ও উচ্চ মাধ্যমিক শিক্ষা বোর্ড রাজশাহী কর্তৃক স্কুলটির নাম পরিবর্তিত হয়ে রিভার ভিউ কালেক্টরেট স্কুল রাখা হয়।

স্কুলে সর্ব মোট ২৫টি কক্ষ রয়েছে 
১৫ টি শ্রেণিকক্ষ ১টি হল কক্ষ ২টি ল্যাব কক্ষ
১টি কম্পিউটার ল্যাব কক্ষ ১টি স্পোর্টস কক্ষ
১টি নামাজ কক্ষ ১টি বঙ্গবন্ধু কর্নার ও লাইব্রেরী ১টি প্রধান শিক্ষকের কক্ষ ১টি সহকারি প্রধান শিক্ষকের কক্ষ ১টি শিক্ষকমন্ডলীর কক্ষ

পরিচালনা
--------

প্রতিষ্ঠা লগ্ন থেকে জেলা প্রশাসকের সভাপতিত্বে একটি ম্যানেজিং কমিটির মাধ্যমে স্কুলটি পরিচালিত হয়ে আসছে।

শিক্ষা কার্যক্রম
----------------

বর্তমানে স্কুলটিতে শিশু শ্রেণি থেকে ১০ম শ্রেণি পর্যন্ত পাঠদান করা হয়। মাধ্যমিক পর্যায়ে বিজ্ঞান, ব্যবসায় শিক্ষা ও মানবিক বিষয়ে পাঠদান করা হয়। বর্তমান শিক্ষকের সংখ্যা ১৫ জন এবং ছাত্র-ছাত্রী ৯'শতের অধিক ।

আরও দেখুন
---------

তথ্যসূত্র
---------

1. ↑  "River View Collectorate School - Rajshahi"। ৩১ মে ২০১৬ তারিখে মূল থেকে আর্কাইভ করা। সংগ্রহের তারিখ ২৫ আগস্ট ২০১৬।
2. ↑  News, Silk City। "রাজশাহী রিভারভিউ স্কুলে সিসি ক্যামেরা স্থাপন - Silkcity News"। [*স্থায়ীভাবে অকার্যকর সংযোগ*]
3. ↑  "রাজশাহী বিভাগীয় বিজ্ঞান ও প্রযুক্তি মেলায় পাবনা কালেক্টরেট পাবলিক স্কুল এন্ড কলেজের অংশ গ্রহণ"। [*স্থায়ীভাবে অকার্যকর সংযোগ*]
**লুইস অ্যান্থনি স্ট্রিকার** (ইংরেজি: Louis Stricker; জন্ম: ২৬ মে, ১৮৮৪ - মৃত্যু: ৫ ফেব্রুয়ারি, ১৯৬০) কিম্বার্লির বিকন্সফিল্ড এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ থেকে ১৯১২ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছিলেন **লুইস স্ট্রিকার**।

প্রথম-শ্রেণীর ক্রিকেট
---------------------

১৯০৬-০৭ মৌসুম থেকে ১৯১১-১২ মৌসুম পর্যন্ত লুইস স্ট্রিকারের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভালের পক্ষাবলম্বন করেছিলেন। ট্রান্সভালের পক্ষে ব্যাটিং উদ্বোধনে নামতেন।

১৯০৯-১০ মৌসুমে এমসিসি দল দক্ষিণ আফ্রিকা সফরে আসে। প্রিটোরিয়ায় ট্রান্সভালের সদস্যরূপে এইচডিজি লেভেসন-গাওয়ারের নেতৃত্বাধীন দলটির বিপক্ষে ১০১ রান তুলেন তিনি। জে. ডব্লিউ. জাল্খের সাথে উদ্বোধনী জুটিতে দুই ঘণ্টা ২০ মিনিটে ২১৫ রান তুলেছিলেন। জাল্খ করেছিলেন ১৭৬ রান। দক্ষিণ আফ্রিকায় যে-কোন সফরকারী দলের বিপক্ষে প্রথম উইকেট জুটিতে ঐ সময়ের রেকর্ড হিসেবে স্থান করে নেয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তেরোটি টেস্টে অংশগ্রহণ করার সুযোগ পেয়েছিলেন লুইস স্ট্রিকার। ১ জানুয়ারি, ১৯১০ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ আগস্ট, ১৯১২ তারিখে ওভালে একই দলের বিপক্ষে সর্বশেষ টেস্টে অংশ নেন। দক্ষিণ আফ্রিকার পক্ষে সর্বমোট ১৩ টেস্টে অংশ নিয়ে ১৪.২৫ গড়ে ৩৪২ রান তুলেন। ইংল্যান্ড ও অস্ট্রেলিয়ার বিপক্ষেই তিনি তার তেরো টেস্টে অংশ নিয়েছিলেন। কিন্তু কোন ইনিংসেই অর্ধ-শতরানের ইনিংস উপহার দিতে পারেননি।

১৯০৯-১০ মৌসুমে ইংল্যান্ডের বিপক্ষে চার টেস্টে অংশ নেন। ১৯১০-১১ মৌসুমে অস্ট্রেলিয়া সফরে দক্ষিণ আফ্রিকা দলের সদস্য ছিলেন। অস্ট্রেলিয়ার মাটিতে অ্যাডিলেডে অনুষ্ঠিত প্রথম খেলায় সাউথ অস্ট্রেলিয়ার বিপক্ষে ১৪৬ রান তুলেন। এরপর গুরুত্বহীন খেলায়ও তিনি এ ধারা অব্যাহত রেখেছিলেন। ১৯১২ সালের ত্রি-দেশীয় প্রতিযোগিতায় অংশগ্রহণের উদ্দেশ্যে ইংল্যান্ড গমন করেন। তবে, সেখানে তিনি মাঝারিমানের সফলতা পান। বোর্নমাউথে হ্যাম্পশায়ারের বিপক্ষে ব্যক্তিগত সর্বোচ্চ ৯৯ রান তুলেছিলেন।

৫ ফেব্রুয়ারি, ১৯৬০ তারিখে ৭৫ বছর বয়সে কেপ প্রদেশের রন্দেবোশ এলাকায় লুইস স্ট্রিকারের দেহাবসান ঘটে। তার ভ্রাতা হেনরি স্ট্রিকার প্রথম-শ্রেণীর ক্রিকেটে অংশ নিয়েছেন।

তথ্যসূত্র
---------

1. ↑  "South Africa – Players by Test cap"। ESPNCricinfo। সংগ্রহের তারিখ ১৫ নভেম্বর ২০১৮।
2. ↑  "South Africa – Test Batting Averages"। ESPNCricinfo। সংগ্রহের তারিখ ২৫ জুলাই ২০১৮।
3. ↑  "South Africa – Test Bowling Averages"। ESPNCricinfo। সংগ্রহের তারিখ ২৫ জুলাই ২০১৮।

বহিঃসংযোগ
---------

* ইএসপিএনক্রিকইনফোতে লুইস স্ট্রিকার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে লুইস স্ট্রিকার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
একজন ককটেল পরিচারিকা পানীয় পরিবেশন করছে
একজন **ককটেল ওয়েট্রেস** হল একজন মহিলা পরিচারিকা, যিনি বার,  ককটেল লাউঞ্জ, ক্যাসিনো,  কমেডি ক্লাব, জ্যাজ ক্লাব, ক্যাবারে এবং অন্যান্য সরাসরি সঙ্গীতানুষ্ঠানের মতো পানীয় প্রতিষ্ঠানের পৃষ্ঠপোষকদের কাছে পানীয় নিয়ে আসেন। ক্যাসিনোগুলি ঐতিহ্যগতভাবে  ককটেল ওয়েট্রেসদের খুব ছোট স্কার্ট এবং প্যান্টিহোজ বা ফিশনেট স্টকিংসের সাথে অভিনব পোশাক পরে। প্লেবয় বানি এই পেশার একটি বিখ্যাত উদাহরণ।  মার্কিন যুক্তরাষ্ট্রে, আটলান্টিক সিটি, লাস ভেগাস এবং রেনোর মতো ক্যাসিনো শহরে ককটেল ওয়েট্রেস খুবই সাধারণ।

তথ্যসূত্র
---------

1. 1 2  James P. Spradley (১৯৭৫)। *The Cocktail Waitress: Woman'S Work In A Man's World*। McGraw-Hill Humanities/Social Sciences/Languages। পৃষ্ঠা 2। আইএসবিএন 0075547643।
2. ↑  Susan Chandler (২০১১)। *Casino Women: Courage in Unexpected Places*। ILR Press। পৃষ্ঠা 41। আইএসবিএন 0801450144।
3. ↑  Kathryn Leigh Scott (২০১১)। *The Bunny Years: The Surprising Inside Story of the Playboy Clubs: The Women Who Worked as Bunnies, and Where They Are Now*। Gallery Books। পৃষ্ঠা 230। আইএসবিএন 1451663277।
**গিয়ংবোকগং প্রাসাদ** ১৩৯৫ সালে নির্মিত গিয়ংবোকগং প্রাসাদকে সাধারণত উত্তর প্রাসাদ হিসাবেও উল্লেখ করা হয় কারণ ছাংদওকগং (পূর্ব প্রাসাদ) এবং গিয়ংহুইগং (পশ্চিম প্রাসাদ) প্রাসাদের প্রতিবেশী প্রাসাদের তুলনায় এর অবস্থানটি সবচেয়ে বেশি দূরে উত্তরে অবস্থিত। গিয়ংবোকগং প্রাসাদটি দক্ষিণ কোরিয়ার সবচেয়ে সুন্দর এবং এটি পাঁচটি প্রাসাদের মধ্যে বৃহত্তম।

ইম্জিন যুদ্ধ (জাপানি আক্রমণ, ১৫৯২-১৫৯৮) চলাকালীন একবার প্রাসাদ প্রাঙ্গণটি আগুন দিয়ে ধ্বংস করা হয়েছিল। পুনরায়, রাজা গোজংয়ের (১৮৫২-১৯১৯) রাজত্বকালে রাজবাড়ির সমস্ত সংযুক্ত প্রাসাদগুলি হিউংসনদেওঙ্গুনের নেতৃত্বে পুনরুদ্ধার করা হয়েছিল।

লক্ষণীয় বিষয় হল, জোসন রাজবংশ, গিয়ংহোয়েরু প্যাভিলিয়ন এবং হায়াংওঞ্জেওং পুকুরের সর্বাধিক প্রতিনিধি স্থাপনাগুলি তুলনামূলকভাবে আজও অক্ষত রয়েছে। ওল্ডে এবং গ্নজেওংজওন (দ্য রয়েল অডিয়েন্স চেম্বার) এর ভাস্কর্যগুলি সমসাময়িক শিল্পের অতীত ভাস্কর্যগুলি উপস্থাপন করে।

দক্ষিণ কোরিয়ার  জাতীয় প্রাসাদ যাদুঘরটি হুংন্যেমঊন গেটের দক্ষিণে অবস্থিত, এবং জাতীয়  লোকশিল্প জাদুঘরটি হয়াংওঞ্জওংয়ের পূর্বদিকে অবস্থিত।

এই প্রাসাদটি ছিল জোসন রাজবংশের সময়ে নির্মিত রাজকীয় প্রাসাদগুলির মধ্যে প্রথম এবং বৃহত্তম।১৩৯৫ সালে নির্মিত, গিয়ংবোকগং প্রাসাদটি সউলের সদ্যনিযুক্ত রাজধানী (তদানীন্ত হানিয়াং নামে পরিচিত) এর কেন্দ্রে অবস্থিত ছিল এবং জোসন রাজবংশের সার্বভৌমত্বের প্রতিনিধিত্ব করেছিল।

গিয়ংবোকগং প্রথম রাজা এবং জোসন রাজবংশের প্রতিষ্ঠাতা রাজা তাইজো দ্বারা মূলত ১৩৯৪ সালে নির্মিত হয়েছিল। এরপরে রাজা তেজং ও কিং গ্রেট সেজং -এর রাজত্বকালে প্রাসাদটি ধারাবাহিকভাবে প্রসারিত হয়েছিল।

গিয়ংবোকগংয়ের উনিশ শতকের মূল প্রাসাদ ভবন যা ঔপনিবেশিক কোরিয়ার জাপানি শাসন এবং কোরীয় যুদ্ধ উভয়ই বেঁচে ছিল:

• গ্নজেওংজওন (ইম্পেরিয়াল সিংহাসন হল)

• গিয়ংহয়েরু প্যাভিলিয়ন

• হয়াংওঞ্জেওং প্যাভিলিয়ন

• জাগয়ংজওন হল

• জিবোকজে হল

• সাজংজওন হল

• সুজংজওন হল

**গিয়ংবোকগংয়ের প্রধান গেটগুলি হলো:**

• গোয়াঙহামুন গেট

• হুংন্যেমঊন গেট

• গ্নজেওংমুন গেট

• সিনমুমুন গেট

• গওনছনমুন গেট

• ইয়ওংছমুন গেট

গিয়ংবোকগংয়ের দর্শনার্থীরা প্রাসাদের মাঠে অবস্থিত হওয়ায় দক্ষিণ কোরিয়ার  জাতীয় প্রাসাদ সংগ্রহশালা এবং দক্ষিণ কোরিয়ার জাতীয় লোকশিল্প জাদুঘরও দেখতে পারেন। **গিয়ংবোকগং ঘুরে দেখার সময় হানবোক পরনে ইচ্ছুক অনেক পর্যটক আসেন।** গিয়ংবোকগংয়ের কাছে হানবক ভাড়া দেওয়ার দোকান রয়েছে। গিয়ংবোকগংয়ের প্রাসাদে, "সুরগান স্বাদগ্রহণ সহানুভূতি" নামে একটি অনুষ্ঠান হয়।। **পর্যটকগণ রাজকীয় খাবার উপভোগ করতে পারেন** এবং ঐতিহ্যবাহী ক্রিয়াকলাপ দেখতে পারেন। **এপ্রিল থেকে অক্টোবর পর্যন্ত নির্বাচিত দিনগুলিতে, গিয়ংবোকগংয়ের সন্ধ্যা ৭ থেকে রাত্রি ১০ অবধি বিশেষ 'নাইটটাইম' সেশনগুলি সরবরাহ করে।** প্রতিটি সেশনে ৪৫০০ টিকিট দেওয়া হয় যা অনলাইনে সংরক্ষিত হতে পারে বা সাইটে ক্রয় করা যেতে পারে (আইডি প্রয়োজনীয়)।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৭ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১ মার্চ ২০২১।
2. ↑   ।  `|শিরোনাম=` অনুপস্থিত বা খালি (সাহায্য)

বহিঃসংযোগ
---------
**বার দুয়ারী ঢিবি** নেত্রকোণা জেলার কেন্দুয়া উপজেলায় অবস্থিত একটি প্রাচীন ঢিবি ও বাংলাদেশের সংরক্ষিত প্রত্নস্থল। এটি রোয়াইলবাড়ি দূর্গের ভেতর অবস্থিত।

ইতিহাস
------

রোয়াইলবাড়ি দুর্গ তথা বার দোয়ারী ঢিবির নির্মাণকাল সম্পর্কে সঠিক তথ্য পাওয়া যায় না তবে প্রত্নতত্ত্ববিদগণদের মধ্যে কেউ কেউ এটিকে সুলতানী আমলের স্থাপনা বলে মনে করেন। আবার কেউ কেউ এটিকে জনৈক কোন মুঘল জেনারেলের তৈরি স্থাপনা বলে মনে করেন। ৮০-এর দশকে আবিষ্কৃত এ স্থাপনাটি ১৯৮৭ সালে বাংলাদেশ প্রত্নতত্ত্ব অধিদপ্তর সংরক্ষিত পরাকীর্তি হিসেবে নথিভূক্ত করে।

বার দুয়ারী ঢিবিটি রোয়াইলবাড়ি দুর্গের সীমানা প্রাচীরের ভেতর দক্ষিণাংশে অবস্থিত। ১৯৯১-৯৩ সালে প্রত্নতত্ত্ব অধিদপ্তর কর্তৃক দুর্গের ভেতর খনন কার্য পরিচালনার সময় এটি আবিষ্কৃত হয়। খননের ফলে এখানে পাওয়া যায় একটি মসজিদের ধ্বংসাবশেষ।

অবকাঠামো
--------

যদিও খনন করে অবিষ্কৃত মসজিদটি ধ্বংস হয়ে গিয়েছে তবে এর ধ্বংসাবশেস দেখে প্রত্নতত্ত্ববিদগণ ধারণা করেন এটির আয়তন ছিল ৭৪‘´৪৬’। এছাড়াও এটাও ধারণা করা হয়ে থাকে যে, মসজিদটির পূর্ব
ও উত্তর দিকের দেয়ালে যথাক্রমে ৫টি ও ৩টি করে মোট ৮টি প্রবেশপথ ছিল। আরও অনুমান করা হয়, অন্যান্য মসজিদের মত পশ্চিম দেয়ালে তিনটি মেহরাব ছিল যার মধ্যে মাঝেরটি ছিল বড় আকৃতির। পুরো মসজিদের কাঠামোটি ২ সারিতে মোট আটটি পিলারের মাধ্যমে দাঁড় করানো ছিল।

পোড়ামাটি ও ইট, চুন সুড়কি দিয়ে তৈরি দেয়ালগুলোর পুরুত্ব সম্পর্কেও কিছু ধারণা পাওয়া যায়। এগুলো প্রায় ৩‘-৬’ থেকে ৩‘-৮’ প্রশ্বসত্ম এবং ৬‘´৬’ চওড়া ছিল বলে মনে করা হয়।

তথ্যসূত্র
---------

1. ↑  "ময়মনসিংহ বিভাগের পুরাকীর্তি"। *বাংলাদেশ প্রত্নতত্ত্ব অধিদপ্তর*। । সংগ্রহের তারিখ ৫ ফেব্রুয়ারি ২০২২।  `|প্রকাশক=` এ বহিঃসংযোগ দেয়া (সাহায্য)
2. 1 2  Janata, The Dainik। ":: দৈনিক জনতা ::"। ১৪ জুন ২০২০ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৬।
3. ↑  "The Daily Janakantha"। [*স্থায়ীভাবে অকার্যকর সংযোগ*]
4. ↑  "রোয়াইল বাড়ী - Kendua Upazilla - কেন্দুয়া উপজেলা"। ৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৮ অক্টোবর ২০১৬।

উইকিমিডিয়া কমন্সে **বার দুয়ারী ঢিবি** সংক্রান্ত মিডিয়া রয়েছে।

| * দে
* স
ময়মনসিংহ বিভাগের প্রত্নতাত্ত্বিক স্থাপনা |
| --- |
| ময়মনসিংহ জেলা | 
* শশী লজ
* আলেকজান্ডার ক্যাসল
* ময়মনসিংহ জাদুঘর
* ভুঁইয়া বাড়ী জামে মসজিদ
* আট-আনী জমিদার বাড়ি
* হর রামেশ্বর মন্দির
* পাথরের শিব মন্দির
* জোড় মন্দির
* তিন শিব মন্দির
* শশী কান্তের প্রাসাদ
* এন এন পাইলট উচ্চ বালিকা বিদ্যালয়
* গৌরীপুর লজ

 | শশী লজশশী লজ |
| নেত্রকোনা জেলা | 
* রোয়াইলবাড়ি দুর্গ
* বার দুয়ারী ঢিবি
* বুরুজ ঢিবি
* ছাদবিহীন পুরাতন ইমারত
* ডেঙ্গু মিয়ার সমাধি
* নিয়ামত বিবির মাজার

 |
| শেরপুর জেলা | 
* নয়আনী জমিদার বাড়ি
* নয়আনী জমিদার বাড়ির রংমহল
* ঘাঘড়া খান বাড়ি জামে মসজিদ

 |
| 
* বিষয়শ্রেণী
* বিভাগ অনুযায়ী প্রত্নতাত্ত্বিক স্থান

 |
**মারিয়া লুইসা কোয়েস্তা ভিলা** (২৬ মে ১৯২০ সোরিয়ানো - ২১ নভেম্বর ২০১৮ মন্টেভিডিও) উরুগুয়ের মানবাধিকারকর্মী ছিলেন। তিনি উরুগুয়ের সিভিক-মিলিটারি একনায়কতন্ত্র চলাকালীন হারানো মানুষদের অনুসন্ধানের কাজে নিয়োজিত ছিলেন। তার ছেলে নেবিও মেলো কোয়েস্তা সামরিক বাহিনী দ্বারা অপহরণ এবং পরবর্তীতে হারিয়ে যায়। আজও তাকে খুঁজে পাওয়া সম্ভব হয়নি।

জীবন
----

তিনি সোরিয়ানোতে জন্মগ্রহণ করেন। এখানে তিনি ১৯৭৩ সালের জুন পর্যন্ত শীট ও রঙের কাজ করতেন। ঐ বছরের ২৮ জুন থেকে ১৯৭৪ সালের ৩১ জানুয়ারি পর্যন্ত তিনি ইনফ্যান্ট্রি ব্যাটালিয়ন নম্বর ৫-এর কারাগারে ছিলেন। তার ছেলে নেবিও মেলো কোয়েস্তা আর্জেন্টিনাতে স্ত্রী ও কন্যা নিয়ে নির্বাসনে যায়। ১৯৭৬ সালে নেবিও অপহৃত হয়। কোয়েস্তা তাকে খুঁজতে শুরু করে।

১৯৮৫ সালে যারা যারা এভাবে অপহৃত এবং পরবর্তীতে নিখোঁজ হয়ে যায় তাদের নিয়ে একটি দল গঠিত হয়।

তথ্যসূত্র
---------

1. ↑  "Falleció Luisa Cuesta, activista por los Derechos Humanos. Tenía 98 años"। *Montevideo Portal* (স্পেনীয় ভাষায়)। সংগ্রহের তারিখ ২০২০-০৩-১০।
2. 1 2  "¿Quién es Luisa Cuesta?"। *www.portaltnu.com.uy* (স্পেনীয় ভাষায়)। সংগ্রহের তারিখ ২০২০-০৩-১০।
3. ↑  ElPais। "Falleció Luisa Cuesta, referente de los derechos humanos en Uruguay"। *Diario EL PAIS Uruguay* (spanish ভাষায়)। সংগ্রহের তারিখ ২০২০-০৩-১০। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Falleció Luisa Cuesta – Facultad de Ciencias Sociales" (স্পেনীয় ভাষায়)। সংগ্রহের তারিখ ২০২০-০৩-১০।
***বায়োসিস্টেম*** (ইংরেজি: BioSystems, অনুবাদ 'জৈব ব্যবস্থা') হচ্ছে একটি পিয়ার রিভিউ করা বিজ্ঞাননির্ভর সাময়িকী। যা ব্যবহারিক (experimental), গণনাকারী (computational), এবং তাত্ত্বিক গবেষণার সাথে সংযুক্ত; যা জীববিজ্ঞান, বিবর্তন এবং উপাত্ত প্রক্রিয়াজাতকরণ বিজ্ঞান নিয়ে কাজ করে।

ইতিহাস
------

১৯৬৭ সালের মার্চে রবার্ট জি. গ্রিনেল (Robert G. Grenell) এর তত্ববধানে *Currents in Modern Biology* নামে *BioSystems* যাত্রা শুরু করে। ১৯৭২ সালে এর নাম পরিবর্তন হয়ে হয় *Currents in Modern Biology: Bio Systems*। যাকে; পরবর্তীতে সংক্ষেপে সহজ করে Bio System নামে ডাকা হয়। পূর্বে এর সম্পাদক ছিলেন জে.পি স্কাডে (J.P. Schadé), এলান ডব্লিউ.স্কোয়ার্টজ (Alan W. Schwartz), সিডনি ডব্লিউ.ফক্স, মাইকেল কনরাড, লিন মারগুলিস, ডেভিড বি.ফোগেল, জর্জ কাম্পিস, ফ্রান্সিস্কো লারা-অছোয়া,কইছিরো মাউটুস্নো, রেয় পাটন এবং ডব্লিউ. মাইক এল. হলকোম্বে।

বর্তমানে এর সম্পাদক মণ্ডলীর সদস্য হচ্ছেন গ্যারী বি.ফোগেল (Natural Selection, Inc.) (প্রধান সম্পাদক), কোইছিরো মাটসুনো (Koichiro Matsuno) (নাকোগা প্রযুক্তি বিশ্ববিদ্যালয়) (সম্পাদক), স্টিফেন স্কুস্টার (জেনাল বিশ্ববিদ্যালয়) (সম্পাদক), ডেনিস থিফ্রি (Denis Thieffry) (একোলো নর্মাল বিশ্ববিদ্যালয়) (Application Notes in Systems Biology Editor), এবং আবির ইগামবারদিভ (Abir Igamberdiev) (মেমোরিয়াল বিশ্ববিদ্যালয়) (রিভিউ সম্পাদক)

এবস্ট্রাক এবং ইন্ডেক্স
----------------------

BIOSIS, Chemical Abstracts, Current Contents/Life Sciences, EMBASE, EMBiology, GEOBASE, MEDLINE, এবং Scopus এ জার্নালটি সুচিত হয়েছে ও এর সারমর্ম দেওয়া হয়েছে।

তথ্যসূত্র
---------

1. ↑  Schmidt, Diane (২০১৪)। *Using the Biological Literature: A Practical Guide, Fourth Edition*। CRC Press।
2. ↑  Fogel, David B. (২০০১)। "In Memoriam - Michael Conrad"। *BioSystems*। Elsevier। **61** (1): 3–4। ডিওআই:10.1016/S0303-2647(01)00154-X।
3. ↑  Fogel, Gary B.; Schwartz, Alan W. (২০১২)। "Lynn Margulis (1938-2011)"। *BioSystems*। Elsevier। **107** (2): 65। ডিওআই:10.1016/j.biosystems.2011.12.003।

বহিঃসংযোগ
---------

* প্রাতিষ্ঠানিক ওয়েবসাইট
*
**গিরনারের কেসর আম** হলো পশ্চিম ভারতের গুজরাতের গিরনারের পাহাড়ের পাদদেশে জন্মানো এক ধরনের আম। এই আমটির নাম **গির কেসর** বা অনেক সময় **কেসর** নামেও পরিচিত। এই আমের শাঁস উজ্জ্বল কমলা রঙের জন্য বিশেষভাবে পরিচিত। ২০১১ সালে এই আমটিকে বিশেষ ভৌগোলিক নির্দেশক পণ্যের মর্যাদা দেওয়া হয়েছিল।

ইতিহাস
------

১৯৩১ সালে গির কেসর আমটির প্রথম ফলন হয়। বনথালীর জুনাগড় উজির সেল ভাই এই আমটি প্রথম ফলিয়েছিলেন। এরপর গিরনার পাদদেশে জুনাগড় লাল ডোরি খামারে প্রায় ৭৫ টি জোড় কলমের চারা রোপণ করা হয়েছিল। কথিত আছে, ১৯৩৪ সালে থেকে আমটি "কেশর" নামে পরিচিত ছিল যখন জুনাগড়ের তৃতীয় নবাব মুহাম্মদ মহাবত খান এই আমের শাঁসের কমলা রঙ দেখে বলেছিলেন যে "এটিই কেসর"। জাফরানের হিন্দি হলো কেশর।

উৎপাদন
------

ভারতের গুজরাত প্রদেশের সৌরাষ্ট্র অঞ্চলের জুনাগড় ও আমরেলি জেলার প্রায় ২০,০০০ হেক্টর জমিতে কেসর আমের চাষ হয়, যার আনুমানিক উৎপাদন বছরে প্রায় দুই লক্ষ টন। তবে, কেবল গির অভয়ারণ্য এলাকার আশেপাশের থেকে আমের যে উৎপাদন হয় সরকারীভাবে সেটাই "গির কেসর আম" নামে পরিচিত।

সাধারণত বর্ষাকালের পর অক্টোবর মাসের কাছাকাছি থেকে এই প্রজাতির আমের চাষ চাষ শুরু হয় এবং এপ্রিল মাসে গির কেশর আম বাজারে চলে আসে। গির কেশর আম ফলের মধ্যে বেশ দামি।

ভৌগোলিক নির্দেশক
----------------

গুজরাত অ্যাগ্রো ইন্ডাস্ট্রিজ কর্পোরেশন (জিএআইসি) লিমিটেড গির কেসর আমটিকে ভৌগোলিক নির্দেশক (জিআই) পণ্য হিসাবে নিবন্ধনের প্রস্তাব দিয়েছে। ২০১০ সালে জুনাগড় কৃষি বিশ্ববিদ্যালয় আবেদন করার পরে, ২০১১ সালে চেন্নাইয়ের ভৌগোলিক নির্দেশক (জিআই) রেজিস্ট্রি দ্বারা গির কেশর আম ভৌগোলিক নির্দেশক সামগ্রী হিসেবে স্বীকৃতি পায়। "গির কেশর" নামটিকে এই অঞ্চলে জন্মানো আমের পণ্য বলে স্বীকৃতি দেওয়া হয়। এটি গুজরাতের প্রথম কৃষি পণ্য এবং ভারতের দ্বিতীয় আমের জাত (উত্তর প্রদেশের দশেরি আমের পরে) হিসাবে জিআই পণ্য বলে স্বীকৃতি অর্জন করেছেI

গির অভয়ারণ্যের (সাসান গির) নিকটে একটি আমের বাগান।

তথ্যসূত্র
---------

1. 1 2  Kaushik, Himanshu (১ মে ২০১০)। "Guj seeks exclusive status for Gir Kesar mango"। *The Times of India*। সংগ্রহের তারিখ ২৯ জানুয়ারি ২০১৬।
2. ↑  "Kesar of Junagadh to get GI registration as Gir Kesar Mango"। Zee News। ১ মে ২০১০। সংগ্রহের তারিখ ২৯ জানুয়ারি ২০১৬।
3. ↑  Balan, Premal (২৫ মে ২০১৫)। "Kesar mango arrives in Junagadh's Talala market, prices at three year high"। *The Times of India*। সংগ্রহের তারিখ ২৯ জানুয়ারি ২০১৬।
4. ↑  Dave, Hiral (২২ মার্চ ২০১০)। "Kesar mango from Gir all set to rub shoulders with Darjeeling tea"। The Indian Express। সংগ্রহের তারিখ ২৯ জানুয়ারি ২০১৬।
5. ↑  Daniel, P George (২৮ জুলাই ২০১১)। "GI tag for Gir Kesar mango, Bhalia wheat"। *The Times of India*। সংগ্রহের তারিখ ২৯ জানুয়ারি ২০১৬।
6. ↑  "Junagadh Kesar mango gets GI tag as 'Gir Kesar'"। The Hindu Business Line। ১ আগস্ট ২০১১। সংগ্রহের তারিখ ২৯ জানুয়ারি ২০১৬।
**লুইস লরেন্ত সাহা** (জন্ম ৮ আগস্ট ১৯৭৮, প্যারিস, ফ্রান্স) একজন ফরাসি আন্তর্জাতিক ফুটবল খেলোয়াড় যিনি ইংরেজ ক্লাব ম্যানচেস্টার ইউনাইটেডের পক্ষে প্রিমিয়ার লিগ খেলে থাকেন।

ইংরেজ ফুটবলে তার অভিষেক ঘটে ১৯৯৯ সালে মেটজ থেকে নিউকাসল ইউনাইটেড ক্লাবে ধারে এসে। এখানে তিনি ১১ খেলায় ১ গোল করেন। ২০০০ সালে তিনি ২.১ মিলিয়ন পাউন্ডের বিনিময়ে ফুলহ্যাম ক্লাবে খেলতে আসেন। এই ক্লাবে চার বছর দীর্ঘ মৌসুমে তিনি ৬৩ গোল করেন।

২০০৪ সালের জানুয়ারিতে তিনি ১২.৮২৫ মিলিয়ন পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। অ্যান্ডি কোলের ইউনাইটেড ত্যাগের পর যে ৯ নম্বর জার্সিটি খালি ছিল সেটি তাকে দেয়া হয়। ইউনাইটেডের পক্ষে ২০০৪ সালের ৩১ জানুয়ারিতে অভিষেক খেলায় সাহা ফ্রি-কিক থেকে একটি গোল করে দলকে ৩-২ গোলে জেতান। ২০০৪ সালের ফেব্রুয়ারিতে ফ্রান্স জাতীয় দলের পক্ষে অভিষেক খেলায় সাহা গোল করেন, যে খেলায় ফ্রান্স ২-০ গোলে বেলজিয়ামের বিপক্ষে জয়লাভ করে। ইউনাইটেডের হয়ে প্রথম ১৩ খেলায় সাহা ৭ গোল করেন এবং রুড ভ্যান নিস্তেলরয়ের সালে তার ভাল সমঝোতা গড়ে ওঠে।

সম্মাননা
--------

#### ম্যানচেস্টার ইউনাইটেড

* এফএ প্রিমিয়ার লিগ - বিজয়ী: ২০০৬/০৭ রানার্স আপ: ২০০৫-০৬
* লিগ কাপ - বিজয়ী: ২০০৬
* এফএ কাপ - রানার্স আপ: ২০০৪/০৫, ২০০৬/০৭

তথ্যসূত্র
---------

বহিঃসংযোগ
---------

* সকারবেসে লুইস সাহা (ইংরেজি) উইকিউপাত্তে এটি সম্পাদনা করুন
* FootballDatabase provides Louis Saha's profile and stats